Māra Zālīte

Māra Zālīte (dzimusi ) ir latviešu dzejniece un dramaturģe, kā arī sabiedriskā darbiniece.

 Dzīvesgājums 
Dzimusi 1952. gada 18. februārī Krasnojarskas novadā no Latvijas izsūtīto ģimenē. 1956. gadā ģimene atgriezās Latvijā, un bērnību Māra Zālīte pavadīja  vectēva mājās Slampes pagasta "Kalna Ķivuļos". Mācījās Slampes astoņgadīgajā skolā, tad Murjāņu sporta internātskolā (1967—1970). Pirms iestāšanās Murjāņu skolā bija Tukuma rajona čempione daiļslidošanā, spēlēja basketbolu rajona meiteņu izlasē. Murjāņos trenējās kamaniņu braukšanā.

Studēja Latvijas Universitātes Filoloģijas fakultātē (1970—1975). Strādāja par Latvijas Rakstnieku savienības referenti, Jauno literātu studijas vadītāju, žurnāla “Liesma” dzejas konsultanti (1974—1989), tad par izdevniecības “Karogs” un žurnāla “Karogs” galveno redaktori (1989—2000). 2000. gadā kļuva par Latvijas Autoru apvienības prezidenti. Nacionālās bibliotēkas Uzticības padomes locekle, KM Autortiesību konsultatīvās padomes locekle, KM Nacionālās kultūras padomes locekle, LZA goda locekle, Triju Zvaigžņu ordeņa domes locekle, Valsts valodas komisijas priekšsēdētāja (2002—2004).

 Apbalvojumi 
 Triju Zvaigžņu ordenis, 
 Barikāžu piemiņas medaļa, 
 V. Majakovska (1979, Gruzijā), A. Upīša (1985), O. Vācieša (1989), Aspazijas (1992), J. G. Herdera (1993, Vācijā) literārās prēmijas 
 Literatūras gada balva (2001, 2004, 2013, 2018)

Par tekstu dziesmai "Veltījums" saņēmusi "Autortiesību bezgalības balvu 2017", jo dziesma ir atskaņota televīzijā, radio un publiskā izpildījumā – koncertos Latvijā un Vācijā.

 Bibliogrāfija 

 Romāni 
 Pieci pirksti. Rīga: Mansards, 2013.
 Paradīzes putni. Rīga: Dienas grāmata, 2018.

 Dzejoļu krājumi 
 Vakar zaļajā zālē. Rīga: Liesma, 1977.
 Rīt varbūt. Rīga: Liesma, 1979.
 Nav vārdam vietas. Rīga: Liesma, 1985.
 Debesis, debesis. Rīga: Liesma, 1988.
 Apkārtne. Rīga: Preses nams, 1997.
 Dzeja [kopotā dzeja]. Rīga: Atēna, 2003.

 Grāmatas bērniem 
 Deviņpuiku spēks [dzejoļi]. Rīga: Liesma, 1985.
 Tango un Tūtiņa ciemos. Rīga: Liels un mazs, 2011.
 Mamma un tētis kūrortā. Rīga: Dienas grāmata, 2016.
 Tango un Tūtiņa sēnēs. Rīga: Liels un mazs, 2023.

 Lugu izdevumi grāmatās 
 Divas dramatiskas poēmas: Pilna Māras istabiņa; Tiesa. Rīga: Liesma, 1987.
 Sauciet to par teātri. Rīga: Jumava, 2001.
 Neglītais pīlēns; Sfinksa; Tobāgo!; Zemes nodoklis. Rīga: Atēna, 2004.
 Trīs latviskas dziesmuspēles: Priekules Ikars; Tobāgo!; Še tev Žūpu Bērtulis! Rīga: Karogs, 2011.
 Trīs drāmas: Lācis; Pērs Gints nav mājās; Margarēta. Rīga: Karogs, 2011.

 Citas grāmatas 
 Brīvības tēla pakājē: runas un raksti. Latviešu preses biedrība Austrālijā, 1990.
 Kas ticībā sēts: runas un raksti Latvijas atmodai 1979-1997. Rīga: Karogs, 1997. 
 To mēs nezinām: sarunas ar Imantu Ziedoni. Rīga: Dienas grāmata, 2009. 

 Grāmatu tulkojumi 
 Das Gericht: Ein dramatisches Poem [Tiesa, vācu val. atdz. Matiass Knolls]. Berlin & Riga, 1993.
 Sun stroke in the dark [angļu val. atdz. Margita Gailitis]. Rīga: Atēna, 2005.
 Margarita: 2 dalių kamerinė pjesė [lietuviešu val. tulk. Silvestrs Gaižūns]. Vilnius: Vaga, 2005.
 Klusās vētras = Тихие стихии [krievu val. atdz. Ludmila Azarova]. Rīga: Jumava, 2008.
 Viss reizē zied = Et soudain tout fleurit [franču val. atdz. Astra Skrābane un Roze-Marija Fransuā]. Rīga: Jumava, 2011.
 Viienäpu [Pieci pirksti, igauņu val. tulk. Hannes Korjus]. Randvelt, 2015.
 Penki pirštai [Pieci pirksti, lietuviešu val. tulk. Ērika Druņģīte]. Vilnius: Lietuvos rašytojų sąjungos leidykla, 2016.
 Five Fingers [Pieci pirksti, angļu val. tulk. Margita Gailitis]. Dalkey Archive Press, 2017.
 Viisi sormea [Pieci pirksti, somu val. tulk. Hilkka Koskela]. Arktinen Banaani, 2018.
 Fünf Finger [Pieci pirksti, vācu val. tulk. Nicole Nau]. Berlin: KLAK Verlag, 2019.
 15 dzejoļi [dzeja, ķīniešu valodā atdz. Liu Huižu un Franks Kraushārs]. Rīga: Dienas grāmata, 2019.
 П’ять пальців [Pieci pirksti, ukraiņu val. tulk. Lina Melnyk]. Ярославів Вал, 2020.
 Rojaus paukščiai [Paradīzes putni, lietuviešu val. tulk. Ērika Druņģīte]. Lietuvos rašytojų sąjungos leidykla, 2021.
 Duma pro sonce [dzeja, ukraiņu val. atdz. Віктор Мельник]. Lviv: Literatura ta mistectvo, 2021.

 Lugas 
 "Pilna Māras istabiņa" 1981
 "Tiesa" 1985
 "Dzīvais ūdens" 1988
 "Eža kažociņš" 1991
 "Margarēta" 2000
 "Tobāgo!" 2001
 "Zemes nodoklis" 2003
 "Še tev Žūpu Bērtulis!" 2004

 Libreti 
 "Lāčplēsis" 1987
 "Meža gulbji" 1995
 "Putnu opera" 1997
 "Kaupēn, mans mīļais!" 1998
 "Indriķa hronika" 1999
 "Neglītais pīlēns" 2000
 "Sfinksa" 2000

 Par Māru Zālīti 
 Nora Ikstena. Zīdtārpiņu musināšana. Māra Zālīte: mākslas un varas bīstamie sakari. Rīga: Pētergailis, 2003.

 Ārējās saites 

 Māra Zālīte izrades.lv

 Atsauces 

Kategorija:1952. gadā dzimušie
Kategorija:Latviešu rakstnieki
Kategorija:Latvijas rakstnieki
Kategorija:Latvijas dzejnieki
Kategorija:Latvijas dramaturgi
Kategorija:Latviešu valodā rakstošie
Kategorija:Rakstnieces
Kategorija:20. gadsimta rakstnieki
Kategorija:21. gadsimta rakstnieki
Kategorija:Triju Zvaigžņu ordeņa virsnieki
Kategorija:Atzinības krusta lielvirsnieki
Kategorija:Latvijas Universitātes absolventi
Kategorija:Atmodas aktīvisti
Kategorija:Krasnojarskas novadā dzimušie
Kategorija:Latvijas bērnu literatūras rakstnieki